Document ID: 32015D0493

TARYBOS SPRENDIMAS (ES) 2015/493
2015 m. kovo 17 d.
kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Latvijas Banka išorės auditoriaus
EUROPOS SĄJUNGOS TARYBA,
atsižvelgdama į Protokolą (Nr. 4) dėl Europos centrinių bankų sistemos ir Europos Centrinio Banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27 straipsnio 1 dalį,
atsižvelgdama į 2015 m. vasario 3 d. Europos Centrinio Banko rekomendaciją ECB/2015/3 Europos Sąjungos Tarybai dėl Latvijas Banka išorės auditoriaus (1),
kadangi:
(1)
Europos Centrinio Banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;
(2)
dabartinio Latvijas Banka išorės auditoriaus įgaliojimai baigėsi po 2014 finansinių metų audito. Todėl būtina paskirti išorės auditorių nuo 2015 finansinių metų;
(3)
Latvijas Banka savo išorės auditoriumi 2015 - 2019 finansiniams metams pasirinko KPMG Baltics SIA;
(4)
ECB valdančioji taryba rekomendavo KPMG Baltics SIA skirti Latvijas Banka išorės auditoriumi 2015-2019 finansiniams metams;
(5)
reikėtų vadovautis ECB valdančiosios tarybos rekomendacija ir atitinkamai iš dalies pakeisti Tarybos sprendimą 1999/70/EB (2),
PRIĖMĖ ŠĮ SPRENDIMĄ:
1 straipsnis
Sprendimo 1999/70/EB 1 straipsnio 18 dalis pakeičiama taip:
„18. KPMG Baltics SIA patvirtinama Latvijas Banka išorės auditoriumi 2015-2019 finansiniams metams.“
2 straipsnis
Šis sprendimas įsigalioja pranešimo apie jį dieną.
3 straipsnis
Šis sprendimas skirtas Europos Centriniam Bankui.
Priimta Briuselyje 2015 m. kovo 17 d.

Labels: 2
4
18